**Contemplare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Contemplare

Cu mintea-ndreptată spre culmi infinite

Pătrunsă de gânduri, ce sunt mărginite,

Cuprins de-adoraţie spre ceruri privesc

Şi-n largul iubirii,... mă simt cum plutesc

Spre culmi ale gloriei, ce-s neînchipuite.

Meditând la puterea care-a creat toate

Prin Cuvântul cel veşnic, din eternitate,

Mă prostern cu respect şi duhul înfrânt

Aşteptând umilit un răspuns din Cuvânt,

Faţă de misterele, ce-au fost cercetate.

Din veacuri nescrise, ce-aduc veşnicia

În ce-ai creat Doamne, se văd măreţia,

Şi tot ce-a prins viaţă, la glasul vorbirii

Spre slava-Ţi Divină, duc sensul iubirii

Prin dragoste-aprinsă arzând ca făclia!

O! Planeta albastră cu munţi si oceane,

Cu fluvii de-argint,... ce curg diafane,

Ne vorbesc de strălucirea creaţiei Tale

Cu flora-i şi fauna-i, în cânt de-osanale

Slăvindu-Ţi puterea, fluidă-n canoane!

Tot cerul cel splendid şi-ntreagă natura,

Prin soarele mândru ce-şi varsă căldura,

Şi Luna argintie, şi stelele, luminând mii

Se scaldă-n iubirea-Ţi, venind din vecii

N-au sfârşit niciodată, rânduită măsura.

Când toate-ai creat, în forme complete

Şi legi şi hotare, le-ai hotărât înţelepte,

În a şasea zi, din prea-ntinsa-Ţi lucrare

Tu ai făcut şi-omul prin sfânta-Ţi suflare

Aşezându-l din iubire, pe sfintele trepte.

Fiinţă creată... cu-o-nţelepciune senină,

La chip semănând cu persoana-Ţi divină,

Cu caracter drept, spre ascultare expus

Ca o coroană-a creaţiei ca rege l-ai pus

Să guverneze iubind, cu putere deplină.

O făptură minunată după un plan stabilit,

O altă invenţie, nouă, din tot ce-ai zidit,

În Universul fără margini, deja existent,

Omul, el a fost minunea, cercetată atent

De lumile celelalte, ce prin har l-au privit.

Reprezentant investit al planetei pământ

Era în veci onorat, de tot cerul preasfânt,

Şi-un viitor luminos, el avea drept înainte

Însuşindu-şi idealuri, nebănuite de minte

De integru rămânea ascultând de Cuvânt.

Frumosul Eden, era ca model, mărturie,

Când omul se înmulţea, aveau să mai fie,

Şi alte Edenuri, prin Cuvânt iarăşi create

Cu pomi fel de fel, plini de roade bogate

Viaţa-nveselindu-i, prin veşnica-i bucurie.

Dar n-a fost ca să fie, suirea-n progres

Din cauza neascultării, căzând în regres,

Puterea, de a îndeplini, voinţa-Ţi divină

Era strâns legată, de ascultarea deplină

Spre veşnicia promisă-n viaţa-i de mers.

În cursa, hipnotic întinsă în marea ispită

Cu glas omenesc, dintre ramuri vorbită,

Puternicul Lucifer, ce-n cer fusese învins

A pus capăt vieţii, ce-n moarte s-a stins,

Pân' vor trece mileniile spre a fi-ntregită.

Mulţime de secole, au trecut şi s-au dus

Până la împlinirea, ce Doamne, ai spus,

Ca viaţa din nou, să-şi recapete sensul

Şi omul greşit, să-şi îndrepte iar mersul

Crezând în salvarea... prin Domnul Isus.

La vremea împlinirii, celor patru milenii

De muncă şi de trudă şi rugă-n vecernii,

La Tronul preasfânt un orologiu-a sunat

Şi singuru-Ţi Fiu, prin Duh S-a-ntrupat,

S-aducă reîntoarcerea din păcatul iernii.

Asemenea omului, S-a născut şi-a trăit

În lumea de patimi, ca om, la fel ispitit;

Sămânţa promisă, făgăduinţă-a căderii

A dus lupta crâncenă, cu prinţul puterii

Şi l-a-nvins în moartea, care l-a zdrobit.

Prin jertfa cea mare, la crucea Golgotei,

Prin piatra cea grea de deasupra grotei

Ce-acoperea trupu-I, depus în pământ,

A biruit moartea, cu-al ei crud mormânt

Când vrăjmaşul a forţat la apogeu nota.

A spus morţii: - NU! în dimineaţa-nvierii,

Ducând vestea bună, spre culmile zării,

Ca-ntreg Universul, de bucurie cuprins

Să tresalte-n cântări, că Hristos a-nvins

Plătind la Calvar... preţul răscumpărării.

Dar trebuia să mai treacă zile şi mulţi ani,

Pân-ce sub picioare,... pe îngerii satani,

Tu Doamne-I vei pune, obţinând victoria

Ca s-aibă în veci Fiul toată slava şi gloria,

În veşnicia cea sfântă, fără de duşmani.

Când marele-nvins ultim va fi fost Lucifer,

Heruvimul puternic ce-a stârnit sus în cer

Răscularea cea mare prin a sa-mpotrivire,

Atunci, va fi timpul, de-a domni în mărire,

Atunci Veşnicia, va intra-n veacul aurifer.

Contemplând veşnicia, prin prisma iubirii

Universul superb, va da glas desăvârşirii,

Pentru pacea eternă, prin liniştea dulce,

Ce-a fost cu putinţă,-n jertfirea la cruce

Îndepărtând ingerinţa din calea mântuirii.

Flavius Laurian Duverna

27 octombrie 2006